יוזמת השלום הערבית עדיפה על הסכם המסגרת שלו? קרי (צילום: רויטרס)

בנושא הפליטים הוצגה נוסחא לפיה "לא תהיה לפליטים פלסטינים זכות שיבה לתחומי מדינת ישראל, למעט מספר סמלי ורק בהסכמת ישראל". כ-73.9% אמרו שהסדר כזה יגדיל את הסיכוי שיתמכו בהסכם, לעומת 15.7% שהשיבו כי הדבר לא ישפיע על עמדתם ו-10.5% שאמרו כי ההצעה הזו תקטין את תמיכתם בהסכם.



בהמשך הוצגו בפני הנסקרים נוסחאות גם בתחומי הביטחון (מדינה פלסטינית מפורזת, הסדרי ביטחון שיכללו כוחות ישראליים, אמריקניים ובינלאומיים) והגבולות (חזרה לגבולות 1967 עם חילופי שטחים), שזכו לתמיכה גורפת של יותר מ-65% מהמשתתפים בסקר. לאחר מכן נשאלו המשתתפים בסקר כיצד תשפיע על עמדתם האפשרות שמדינות ערב יסכימו לייסד יחסים מלאים עם ישראל, כולל שיתופי פעולה בתחומי הביטחון והכלכלה. יותר מ-60% אמרו כי הדבר יגדיל את תמיכתם בהסכם.



לאחר שהוצגו לנסקרים כל המרכיבים של הסכם ברוח יוזמת הליגה הערבית  גם הוויתורים הישראליים (בירה פלסטינית במזרח ירושלים, ריבונות דתית משותפת בהר הבית, שיבה סמלית של פליטים וחזרה לגבולות 1967) וגם הרווחים של ישראל (קץ הסכסוך, יחסים מלאים עם כל מדינות ערב והאיסלאם, ופתיחת הייצוא הישראלי לשוק צומח של כ-300 מיליון איש), נשאלו הנסקרים אם יתמכו בהסדר שיתבסס על ה"חבילה" הזו. כ-76% השיבו "בטוח שכן" או "חושב שכן".



שאלה מעניינת לא פחות שהופיעה בסקר התייחסה להשלכות הפוליטיות של המשא ומתן המדיני. הנסקרים נשאלו: "אם רבים בליכוד ובבית היהודי יתנגדו להסכם המתגבש, ייתכן מאוד שנתניהו יצטרך לפרק את הליכוד ולהקים מפלגה חדשה שתקדם את ההסכם הזה. מה הסיכוי שתתמוך במפלגה זו?". 14.7% השיבו "בטוח שכן", ו-41.1% השיבו "חושב שכן". זאת, לעומת 25.5% "חושב שלא" ו-18.7% "בטוח שלא".



לפניות לכתב אמיר תיבון: amir.tibon@walla.co.il